ΑΘΗΝΑ 3/1/2018

ΑΡ. ΠΡΩΤ.: 4056

**ΔΕΛΤΙΟ ΤΥΠΟΥ**

**Ποιος καλλιεργεί τις βίαιες παραβατικές συμπεριφορές**

**σε βάρος του προσωπικού που πληθαίνουν;**

**Βγήκε πιστόλι στο Νοσοκομείο Λαμίας!!!**

**ΝΟΣΟΚΟΜΕΙΟ ΛΑΜΙΑΣ**

**Το Νοσοκομείο της Λαμίας, ήταν ένα εκ των Νοσοκομείων από τα οποία είχαν κλαπεί Ιατρικά Μηχανήματα**. Τότε λοιπόν είχαν δεσμευτεί, ο Αν. Υπουργός Υγείας και η Διοίκηση του Νοσοκομείου ότι θα αυξηθούν τα μέτρα ασφαλείας όπως είχαμε ζητήσει ως ΠΟΕΔΗΝ. Και το ίδιο ζήτησε το Σωματείο Εργαζομένων.

**Δεν έγινε απολύτως τίποτα!!!**

Οι κάμερες ασφαλείας στους χώρους είναι ελλιπέστατες, όπως επίσης και το Προσωπικό Ασφαλείας. **Ένα τεράστιο Νοσοκομείο στοχοποιημένο φυλάσσεται από εταιρία security με 13 άτομα.**

Όπως δημοσιοποιήθηκε, παραμονή Πρωτοχρονιάς το απόγευμα, ασθενής με συνοδεία τραυματιοφορέα μεταφέρθηκε στον Αξονικό σε καροτσάκι για τη διενέργεια Αξονικής Τομογραφίας από τα ΤΕΠ του Νοσοκομείου. **Στην προσπάθεια του προσωπικού να τον σηκώσουν από το καροτσάκι και να τον βάλουν στον αξονικό, ο γιος του έβγαλε πιστόλι απειλώντας ότι θα σκοτώσει τους εργαζόμενους, επειδή πόναγε ο πατέρας του.**

Πανικοβλήθηκαν οι εργαζόμενοι. Μετά από λίγο εξαφανίστηκε ο άντρας με το όπλο. Κανείς δεν γνωρίζει εάν το όπλο ήταν αληθινό ή ψεύτικο.

Το γεγονός είναι ότι σε άλλο ένα Νοσοκομείο έχουμε ανεξέλεγκτες παραβατικές συμπεριφορές.

**Είναι το δεύτερο περιστατικό σε λίγες ημέρες μετά τον άγριο ξυλοδαρμό ιατρού στο Νοσοκομείο της Νάουσας 19/12/2017.**

**Πληθαίνουν στα Νοσοκομεία οι κλοπές, οι άγριοι ξυλοδαρμοί και οι απειλές από συνοδούς ασθενών κατά του λιγοστού προσωπικού που προσπαθεί σε αντίξοες συνθήκες να κάνει τη δουλειά του.**

**Πέραν της ελλιπούς φύλαξης για την βίαιη συμπεριφορά των συνοδών και των ασθενών κατά των γιατρών και του προσωπικού, ευθύνονται και οι Δημόσιες τοποθετήσεις του Αν. Υπουργού Υγείας που στοχοποιεί το προσωπικό των Νοσοκομείων.**

**Ο Αν. Υπουργός Υγείας έχει πει κατά καιρούς ότι το προσωπικό των Νοσοκομείων αποτελεί πλοκάμια του παρακράτους, ότι τα παίρνουν, ότι πλέκουν κ.α. απαξιωτικές εκφράσεις.**

**Τέτοιες δηλώσεις καλλιεργούν παραβατικές συμπεριφορές.** Δυστυχώς τηρούν σιγή ιχθύος ο κος Τσίπρας και ο κος Ξάνθος σε τέτοιες δηλώσεις, που πυροδοτούν βίαιες συμπεριφορές σε βάρος του προσωπικού.

**Οφείλουν άμεσα να μαζέψουν τον Αν. Υπουργό Υγείας, να ανακαλέσει τέτοιες απαράδεκτες δηλώσεις, πριν θρηνήσουμε θύματα. Και να δοθούν κονδύλια στα Νοσοκομεία για αύξηση των μέτρων ασφαλείας.**

Το Νοσοκομείο της Λαμίας αντιμετωπίζει σημαντικά προβλήματα στη παροχή των Υπηρεσιών Υγείας, από τις ελλείψεις Προσωπικού και την κακή κατάσταση του Ιατροτεχνολογικού Εξοπλισμού.

Σας κοινοποιούμε υπόμνημα του Σωματείου Εργαζομένων με τα προβλήματα.

**Η ΔΗΜΟΣΙΑ ΥΓΕΙΑ ΚΑΘΗΛΩΜΕΝΗ ΣΤΑ ΤΕΣΣΕΡΑ.**

**ΠΡΩΤΟΧΡΟΝΙΑ ΕΦΗΜΕΡΙΑ ΔΡΟΜΟΚΑΪΤΕΙΟ.**

**ΕΝΑΣ ΝΟΣΗΛΕΥΤΗΣ ΣΕ ΚΑΘΕ ΝΟΣΗΛΕΥΤΙΚΟ ΤΜΗΜΑ 40 ΑΣΘΕΝΩΝ**

**Όπως και σε όλα τα Νοσοκομεία της χώρας. Mία εικόνα χίλιες λέξεις.**

**Νέα εισαγωγή**

**Χρόνια Πολλά.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ